Цæгат Ирыстон-Аланийы ахуырады кусджыты зонындзинæдтæ уæлдæргæнæн институт

*Дæнцæгон ахуырадон программæ*

*Дзапарты Зарæйы 3-æм къласы Кæсыны чиныгæй чи кусдзæн, уыдонæн*

Программæ арæзт æрцыд ног Федералон Паддзахадон Ахуырадон Стандарты (ФПАС-ы) домæнтæм гæсгæ 3-æм кълæсты ахуыргæнджытæн æххуысæн (къуыри 2 сахаты).

*Программæйæ чи пайда кæндзæн, уымæн йæ бон у ивддзинæдтæ бахæссын, куыд сахæтты дих, афтæ йæ мидисмæ дæр.*

Программа сарæзта АЗУРИ-йы ирон

æвзаг æмæ литературæйы

кафедрæйы ахуыргæнæг

 Дзытиаты Эммæ æмæ фидаргонд

æрцыд кафедрæйы æмбырды

 (Протокол №1, 12.09.2015 аз)

Дзæуджыхъæу 2015аз

Кусӕн программæ

Ирон литературон кæсынадæй

3 кълас

**Æмбарынгæнæн фыстæг**

Кусӕн программӕ арӕзт у ног стандарты домӕнтӕм гӕсгӕ ӕмӕ ЮНЕСКО-йы кафедрӕйы арӕзт ахуырадон комплекты бындурыл. Ирон литературон кӕсынадӕн лӕвӕрд цӕуы къуыри 2 сахаты (ӕдӕппӕт 34 ахуырадон къуырийы-68 сахаты)

Сывæллæтты алывæрсыг рæзтæн райдайæн скъолайы æрцæуы.

Уымæ гæсгæ ирон æвзаг ахуыр кæныны хъуыддаг арæзт у ахæм нысан æмæ хæстæ сæххæст кæнынмæ:

- хъуамæ сывæллæттæ сæ кæрæдзимæ иронау дзурын сахуыр уой. Уый тыххæй та хъæуы фидар фæлтæрддзинад кæсын, фыссын æмæ хъуыды кæнынæй;

- иумæйаг ахуырадон зонындзинæдтæ бæрзонддæр кæнын; ныхасы рæзтыл кусын; фылдæр базонынмæ æмæ интеллект уæрæхдæр кæнынмæ тырнын;

- мадæлон æвзаджы фæрцы сывæллоны алывæрсыгæй хъомыл кæнын;

- хъазты хуызы сывæллæтты эмоционалон уавæр рæзын кæнын;

- зонындзинæдтæ фылдæр кæнынмæ тырнындзинад рæзын кæнын.

Куыд зонæм, афтæмæй æппæтæй хуыздæр фадат уыцы нысантæ сæххæст кæнынæн ис кæсыны урокты.

Ног (дыккаг фæлтæры) стандартты домæнтæ сты, цæмæй Уæрæсейы цæрæг алы адæмæн дæр йе ΄взаджы кад сӕхи ΄хсæн бæрзонддæр ист æрцæуа, цæхгæр фæхуыздæр уа мадӕлон ӕвзаг ахуыр кæныны хъуыддаг. Уыцы хæстæ та æххæст кæны райдайæн скъола.

**Кæсыны** **программӕйы сӕйраг идея** у скъоладзауы ахуыры процессы сӕйраг архайӕг уӕвынмӕ сразӕнгард кӕнын.

**Кæсыны программӕйы сӕйраг хицӕндзинад** – скъоладзаутӕн комплексон ӕгъдауӕй литературон кӕсынады ӕгъдӕуттӕ бацамонын.

**Кæсыны программӕйы спецификон** **хицӕндзинӕдтӕ:**

 - текстыл куыст куыд ныхасы иуӕгыл;

 -литературон уацмысты дзырдты аивдзинад ӕмбарын ӕмӕ сын сӕхицӕндзинӕдтӕ

жанртӕм гӕсгӕ иртасын;

 -уацмысы ӕвзаг ӕмӕ сывӕллӕтты ныхасыл уыцы иумӕ куыст;

 -уацмысыл ӕмӕ сывӕллӕттӕн фыст чингуытыл иумӕйагӕй кусын;

 -сывӕллӕттӕн тексты тыххӕй зонындзинӕдтӕ дӕттын, ӕмӕ аивадон - литературон уацмысты мидис ӕмбарын кӕнгӕйӕ сабиты миддуне хъӕздыгдӕр кӕныныл куыст.

Программæ домы, цæмæй скъоладзаутæ базоной тексты сæйрагдæр хъуыды рахицæн кæнын, уацмысы мидис хи ныхæстæй радзурын, дзырдты нысаниуæг зонын, текстæн йæ аивадон æууæлтæ рахатын; сахуыр уой хъуыды кæнын, рæза сæ аивадон æнкъарынад, цымыдис æмæ разæнгард кæной чиныг кæсынмæ.

**Кæсыны программӕйы сӕйраг нысан:** сабиты чиныг кӕсынмӕ разӕнгард кӕнын ; ирон, уырыссаг ама ӕппӕтдунеон литературӕйы хуыздӕр уацмысты фӕрцы сывӕллӕтты миддуне хъӕздыгдӕр кӕнын.

**Кæсыны программӕйы сӕйраг хӕстӕ:**

1. скъоладзауты дзырдгай хъӕрӕй кӕсын ахуыр кӕнын;

2. чиныг кӕнӕ хицӕн уацмысы мидис ӕмбарын;

3. литературон уацмыстӕ жанртӕм гӕсгӕ ӕвзарын зонын;

4. сывӕллӕттӕн фыст литературӕйы зындгонддӕр авторты зонын; цы уацымстӕ ахуыр кӕнынц, уыдоны авторты зӕрдыл дарын.

5. уацмысы архайджыты мидуавæр æнкъарын;

6. цардмæ эстетикон æнкъарæнтæ гуырын кæнын;

7. сывæллæтты дунеæмбарынад уæрæх кæнын;

8*.* сывæллæтты ныхас хæздыг кæнын;

9. скъоладзауты чиныг кæсынмæ разæнгард кæнын.

**2. Текстыл кусгæйæ сывӕллӕтты ныхасы арӕхстдзинад рӕзынгӕнӕн мадзӕлттӕ**:

1. *Кӕсыны навыктӕ рӕзын кӕнын:*

 - раст ӕмӕ ӕмбаргӕ каст;

 - дзырдгай каст;

 - хуыздӕр кӕсӕджы конкурстӕ ӕмӕ ерыстӕ аразын;

 - тагъд кӕсыныл фӕлтӕрын.

*2. Аив кӕсын ӕмӕ дзурын:*

 - хъӕрӕй ӕмӕ хинымӕры каст;

 - раст дикции аразын, хъӕлӕсонтӕ ӕмӕ ӕмхъӕлӕсонты раст артикуляцийыл куыст;

 - тагъддзуринӕгтӕ кӕсын;

 - орфоэпийы нормӕтӕ ахуыр кӕнын;

 - рольтӕм гӕсгӕ кӕсын.

**3. 2-ӕм къласы «Литературон кӕсынады» сӕйраг ахуыргӕнинаг ӕрмӕг (68 сах.)**

Сӕрды мысинӕгтӕ (5сах.). Дуне у уыци-уыцитӕй конд, уыдонмӕ сызгъӕрин дӕгъӕл – зонд (3сах.). Байрай, бӕркадджын бурз фӕззӕг!(5сах.). Мӕргътӕ ӕмӕ цӕрӕгойты дунейы(10сах.). .). Скодта Митын Лӕг йӕ урс кӕрц(10сах.). Кӕмӕн цы…(4сах). Хорз зӕрдӕйӕн – уарзт (7сах). Чи фехъуыста диссӕгтӕ, диссӕгтӕ – тӕмӕссӕгтӕ?(4сах.). Ӕфтауы бӕстӕ дидинӕг, сыфтӕр!(6сах.).Уӕлахизы бӕрӕгбон(5сах). Кӕм райгуырдтӕн, мӕхи кӕм базыдтон(7сах.). Уӕлӕмхасӕн ӕрмӕг(2сах). Фольклоры чысыл хуызтӕ: уыци-уыцитӕ, ӕмбисӕндтӕ, нымайӕнтӕ, ирхӕфсӕнтӕ. Адӕмон сфӕлдыстад: адӕм ӕмӕ цӕрӕгойты тыххӕй аргъӕуттӕ. Палиндромтӕ. Аив литературон жанртӕ(басня, радзырд, аргъау, ӕмдзӕвгӕ). Зымӕг, фӕззӕг, уалдзӕг ӕмӕ сӕрды тыххӕй уацмыстӕ.

Ирон сывӕллӕттӕн чи фыста, уыцы классикты сфӕлдыстад (Хетӕгкаты Къоста, Гӕдиаты Секъа, , Коцойты Арсен, Цӕрукъаты Валодя, Дзесты Куыдзӕг ӕмӕ иннӕтӕ). Нырыккон фысджыты сфӕлдыстад (Джыккайты Шамиль, Чеджемты Геор, Къадзаты Станислав ӕмӕ иннӕтӕ). Уацмысты мидис. Аргъӕутты геройты фӕлгонцтӕ; сфӕлдыстадон хӕслӕвӕрдтӕ(радзырд кӕронмӕ ахӕццӕ кӕнын, сӕргонд ӕрхъуыды кӕнын ӕмӕ а.д.); уацмыс аивгӕнӕн мадзӕлттӕ.

Сабидуджы тыххӕй уацмыстӕ ӕмӕ сӕ автортӕ. Уырыссаг литературӕйӕ ӕрбайсгӕ уацмыстӕ. Сӕ авторты сын зонын(Е. Пермяк, К. Ушинский, М. Зощенко ӕмӕ ӕнд.). Зӕрдывӕрдӕй ахуыргӕнинаг ӕрмӕг ӕмӕ кӕсыны ӕрмӕг.

|  |  |  |  |  |  |
| --- | --- | --- | --- | --- | --- |
| № | Сахӕтты нымӕц | Урочы темӕ | Урочы тип | Равзаринаг фарстатӕ | Скъоладзауты зонындзинӕдтӕм домӕнтӕ |
| **Сӕрды мысинӕгтӕ (3сах)** |
| 11  |  1 | Хетӕгкаты Къ. «Сӕрд». Тагъддзуринаг. Астемыраты И. «Сӕрдыгон нывтӕ» | Ног темӕ ахуыр кӕныны урок | Авторты царды хабӕрттӕ. Уацмысты жанртӕ зонын.  Ӕрдзы рӕсугъддзинад ӕмӕ хъӕздыгдзинад ӕмбарын ӕмӕ йын аргъ кӕнын. Чиныджы нывмӕ гӕсгӕ сӕрды тыххӕй чысыл радзырд саразын. Тагъдзуринаг бахъуыды кǣнын.Ӕмдзӕвгӕ зӕрдывӕрдӕй сахуыр кӕнын. Астемыраты Изеты 4 ӕмӕ 5-рӕнхъонтӕй иу зӕрдыл бадарын. | **Зонын:** цӕмӕй райы поэты зӕрдӕ; ӕрдзы хъӕздыгдзинад куыд равдыста ӕмӕ ног дзырдты нысаниуӕг **Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын. |
| 2  |  1 | Аргъау «Рувас ӕмӕ уӕрыкк» Ӕмбесонд. Ирхӕфсӕн | Ног ӕрмӕг | Жанр: аргъау. Цӕмӕн у аргъау? Афӕдзы афонтӕй кӕцыты цӕуы архайд? Аргъау ӕмӕ литературон аргъауы хицӕндзинад ӕмбарын. Текст хи ныхӕстӕй дзурын, хӕйттыл ӕй дих кӕнын зонын. Уацмысы сӕйраг хъуыды. | **Зонын**: уасмысты сӕргӕндтӕ, жанртӕ, сӕ авторты нӕмттӕ, сӕ сӕйраг мидис, нывмӕ гӕсгӕ чысыл радзырд аразын.**Арӕхсын:** – уацмыс аив, раст, ӕмӕ ӕмбаргӕ кӕсынмӕ– уацмысы темӕ ӕмӕ сӕйраг хъуыды рахицӕн кӕнынмӕ;– ирхӕфсӕн зӕрдывӕрдӕй ахуыр кӕнынмӕ;– текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ- тексты сӕйраг хъуыды хицӕн кӕнынмӕ. |
|  3 | 1  | Чеджемты Г. «Сызгъӕрин лӕппу» (скъуыддзаг1-аг хай). Текст. | Ног ӕрмӕг | Уацмысы жанр зонын.  Ирбег Айсеты фӕдзӕхст куыд ӕххӕст кодта? Нанайы ныхӕстӕ йӕ дисы цӕмӕн бафтыдтой? Цы йын бафӕдзӕхста нана ӕмӕ цӕмӕн? Радзырды 1-аг хайӕн ног сӕргонд ӕрхъуыды кӕнын. Тексты мидис кӕронмӕ радзурын. Цӕмӕн ӕй схуыдта автор «Сыгъзӕрин лӕппу?» Текст ӕмбаргӕ каст кӕнын. йӕ сӕйраг хъуыды йын ӕмбарын. Цӕмӕн у райгуырӕн зӕхх тыхдӕттӕг? Цы у текст? |
| **Дуне у уыци-уыцитӕй конд, уыдонмӕ сыгъзӕрин дӕгъӕл – зонд (3 сах)** |
| 1 | 1 | Эзоп «Рувас ӕмӕ сӕгъ» (басня). Ӕртӕ зондабийы(англисаг фольклорӕй) | Ног ӕрмӕг | Жанр:Басня. Чи уыд Эзоп? Текст кӕсын ӕмӕ йӕ хи ныхӕстӕй дзурын. Чиныджы ныв басняйы кӕцы хаймӕ ахӕссӕн ис? Басняйы сӕйраг хъуыды. Сӕгъӕй рувасӕй чи уыди зондджындӕр.   | **Зонын:****-** уасмысты сӕргӕндтӕ; -жанртӕ, авторты нӕмттӕ;-сӕйраг мидис;-сӕрды мӕйты нӕмттӕ**Арӕхсын:** – уацмыстӕ аив, раст, ӕмӕ ӕмбаргӕ кӕсынмӕ;-уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;-тагъддзуринӕгтӕ рӕвдз ӕмӕ раст дзурынмӕ |
| 2 | 1 | М. Зощенко «Ӕппӕты сӕйрагдӕр» | Ног ӕрмӕг. | Уацмысы жанр. Йӕ автор ӕмӕ тӕлмацгӕнӕг. Ӕнӕзонгӕ дзырдтыл куыст. Уацмысы сӕйраг хъуыды. Цӕуыл мӕт кодта Андрейы мад? Тӕппуд уӕвын цӕмӕй ӕвзӕр у? Цы у ӕппӕтӕй сӕйрагдӕр, авторы хъуыдымӕ гӕсгӕ, сывӕллоны хъомылады? Радзырды мидисмӕ гӕсгӕ цыбыр сочинени ныффыссын сабитӕн сӕхи миниуджыты тыххӕй. |  |
| 3 | 1 | Джыккайты Ш. «Хӕмӕты балц сахармӕ». Къадзаты С. «Мӕстӕймарӕн». | Ног ӕрмӕг | Уацмысы автор, йӕ жанр ӕмӕ йӕ сӕйраг хъуыды. Хӕмӕты фӕлгонц. Цы у Хӕмӕтӕн йӕ царды ӕппӕтӕй зынаргъдӕр. Цы зӕгъынмӕ хъавыд автор Хӕмӕты фӕлгонцӕй. Цы у диалог? Чи кӕимӕ дзуры радзырды. Мӕстӕймарӕн зӕрдывӕрдӕй сахуыр кӕнын. ӕмбисӕндты хъуыды зӕрдыл бадарын. |  |
| **Байрай бӕркадджын, бурзачъе фӕззӕг! (5сах)** |
| 1 | 1 | Хетӕгкаты Къ. «Фӕззӕг». Хозиты Я. «Сабитӕ ӕмӕ фӕззӕг». Ӕмбисӕндтӕ. | Ног темӕ ахуыр кӕныны урок | Уацмысты автортӕ, сӕ жанртӕ, темӕ ӕмӕ сӕйраг хъуыды. Ӕмдзӕвгӕты мидис ӕмбарын. Диалогы архайын. Архайджыты миниуджытӕ. Ӕрдзы ивддзинӕдтӕ фӕззыгон. Ӕмбисӕндтӕ зӕрдыл бадарын. Цы ис ӕмхуызонӕй дыууӕ ӕмдзӕвгӕйы? Нывы цы халсартӕ ӕмӕ дыргътӕ ис, уыдоны нӕмттӕ зонын. Зӕрдывӕрдӕй Къостайы ӕмдзӕвгӕ сахуыр кӕнын. | **Зонын:****-** уасмысты сӕргӕндтӕ; -жанртӕ, авторты нӕмттӕ;-сӕйраг мидис;-сӕрды мӕйты нӕмттӕ**Арӕхсын:** – уацмыстӕ аив, раст, ӕмӕ ӕмбаргӕ кӕсынмӕ;-уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;-тагъддзуринӕгтӕ рӕвдз ӕмӕ раст дзурынмӕ |
| 2-3 | 2 | Чеджемты Г. «Афтӕ райдыдта фӕззӕг»….. | Ног ӕрмӕг ахуыр ӕмӕ фидар кӕнын. | Жанр. Афӕдзы афон. Адӕймаг ӕмӕ цӕрӕгойты’хсӕн ахаст. Ӕмбаргӕ ӕмӕ аив каст. ӕнӕзонгӕ дзырдтыл бакусын. Текстӕй хъӕугӕ скъуыддзаг ӕвзарын. Интонацийы фӕрцы хъуыдыйады мидис раст ӕмбарын. Ӕнцойгӕнӕн дзырдтӕ. Къордты куыст. Нывтӕм гӕсгӕ куыст. Текст хӕйттыл дих кӕнын. Алы хаймӕ дӕр нывтӕ скӕнын, кӕнӕ радзырдтӕ ӕрхъуыды кӕнын. |  |
| 4 | 1 | Цӕрукъаты В. «Бабызы лӕппын». Хъодзаты Ӕ.«Парчы». Чеджемты Г. «Хърихъупп»  | Ног ӕрмӕг | Уацмысты жанртӕ, сӕ автортӕ, сӕ сӕйраг хъуыды. Архайджыты митӕн аргъ кӕнын. Хъӕддаг ӕмӕ хӕдзарон мӕргъты миниуджытӕ. Хӕдзарон бабыз цӕмӕн атахт хъӕддӕгтимӕ (сабиты хъуыдытӕм байхъусын). Радзырдыл куыст. Цӕмӕн уыд парк афтид. Цӕмӕй базонӕн ис радзырды фӕззӕджы миниуджытӕ? Цӕмӕн хоны автор доныхъазты ӕнусон уӕздандзинады ӕвдисӕнтӕ? Цы у олицетворени? «Хърихъупп» зӕрдывӕрдӕй сахуыр кӕнын. Нывтыл бакусын. |  |
| 5 | 1 | Лӕмбынӕг кастӕ?**Тест№1** | Рефлекси. Контролон урок | Хи зонындзинӕдтӕ сбӕрӕг кӕнын. Сӕрд ӕмӕ фӕззӕджы тыххӕй цы ӕрмӕг рацыдысты, уымӕй цы бадардтой сӕ зӕрдыл. Хи цӕстӕнгас равдисын. Цыбыр радзырдтӕ аразын. Уацмысты жанртӕ. Ӕмдзӕвгӕтӕ зӕрдывӕрдӕй дзурын. Ӕмбисӕндтӕ, тагъддзуринӕгтӕ. Цы автортимӕ базонгӕ сты, уыдонӕй кӕй бахъуыды кодтой. Нывтыл куыст. Хи архайдӕн аргъ скӕнын ӕмӕ а.д.. |  |
|
| **Мӕргътӕ ӕмӕ цӕрӕгойты дунейы(10сах).** |
| 1 | 1 | Хетӕгкаты Къ. «Цъиу ӕмӕ сывӕллӕттӕ». М. Пришвин. «Дыууӕ дзывылдары». | Ног темӕ ахуыр кӕныны урок | Жанр. Аив кӕсын, орфоэпийы нормӕтӕ хынцгӕйӕ. Зӕрдӕйы ӕнкъарӕтӕ равдисын. Диалогы архайын. Цы зонд амоны ӕмдзӕвгӕ-аргъау? Адӕймаджы миниуджытӕй дзы цавӕрыл дзырд цӕуы. Адӕймаг ӕмӕ цӕрӕгойты 'хсӕн ахастытӕ. ? Фӕрстытӕн дзуапп дӕттын. Ӕмдзӕвгӕ зӕрдывӕрдӕй сахуыр кӕнын. Радзырды сӕйраг хъуыды. Куыд архайдтой дзывылдартӕ, адӕймаджы куы федтой, уӕд. Уацмыс хӕйттыл дих кӕнын. Диалогы архайын. Ӕмдзӕвгӕйы цъиуимӕ йӕ абарын. Зынӕмбарӕн дзырдтыл куыст. Ӕмдзӕвгӕ зӕрдывӕрдӕй сахуыр кӕнын. | **Зонын:****-** уасмысты сӕргӕндтӕ; -жанртӕ, авторты нӕмттӕ;-сӕйраг мидис;-сӕрды мӕйты нӕмттӕ**Арӕхсын:** – уацмыстӕ аив, раст, ӕмӕ ӕмбаргӕ кӕсынмӕ;-уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;-тагъддзуринӕгтӕ рӕвдз ӕмӕ раст дзурынмӕ |
| 2 | 1 | Хаджеты Т. «Чысыл ныв». Ирхӕфсӕн. Астемыраты И. «Тикис ӕма мистӕ». | Ног ӕрмӕг | Жанр. Автортӕ. Тексттимӕ куыст. Фыццаг ӕмдзӕвгӕйы - мад ӕмӕ хъӕбулы ахаст. Цӕмӕй ныфсджын уыд гыццыл цъиу? ӕмдзӕвгӕ аив кӕсын. Ирхӕфсӕн зӕрдыл бадарын. Дыгурон диалекты нысаниуӕджы тыххӕй радзурын. Диалект цы у ,уый зӕрдыл ӕрлӕууын кӕнын. Чи уыд ӕмдзӕвгӕйы зондджындӕр? Ӕмбисонд зӕрдыл бадарын. Ӕмдзӕвгӕ аив кӕсын. |  |
| 3 | 1 | Джыккайты Ш. «Ӕхсары цуан». Тагъддзуринаг. | Ног ӕрмӕг | Уацмысы жанр, автор. Темӕ, сӕйраг хъуыды. Цавӕр лӕппу схонӕн ис Ӕхсары? Иубон цы ныв федта, уый куыд аивта Ӕхсары миддуне. Сабиты хъуыдытӕ базонын Ӕхсары миты тыххӕй. Радзырд хӕйттыл адих кӕнын, алы хайӕн дӕр сӕргонд ӕрхъуыды кӕнын, кӕнӕ радзырдӕн ӕндӕр кӕрон ӕрхъуыды кӕнын. Тагъддзуринаг зӕрдыл бадарын. |  |
| 4 | 1 | Мӕлдзыг ӕмӕ ӕхсӕнкъ. Ирхӕфсӕн. | Ног ӕрмӕг | Аргъауы сӕйраг хъуыды. Литературон ӕмӕ адӕмон аргъауы хицӕндзинад. Аив кӕсын, хи ныхӕстӕй дзурын. Хӕларыл иузӕрдион уӕвын, йӕфервӕзын кӕныны тыххӕй цыфӕнды зындзинадӕн дӕр бафӕразын. Ӕнӕхипайда ӕххуыс чи бакодта ӕхсӕнкъӕн? Хӕдзарон цӕрӕгойты миниуджытӕ. Хи хъуыдытӕ зӕгъын. Иннӕ цӕрӕгойты миниуджыты тыххӕй радзурын. Нвтыл куыст. Ирхӕфсӕн зӕрдыл бадарын. |  |
| 5 | 1 | Хъодзаты Ӕ. «Ӕнкъард хабар» | Ног ӕрмӕг | Уацмысы жанр, автор. Темӕ, сӕйраг хъуыды. Чи у радзырды сӕйраг архайӕг? Аив кӕсын, архайджытӕн характеристикӕ дӕттын. Диалогы архайын.. Адӕймаджы хорз ӕмӕ ӕвзӕр миниуджытӕн аргъ кӕнын. Фӕрстытӕн дзуапп дӕттын.  |  |
| 6 | 1 | Мӕрзойты С. «Сӕгуыты лӕппын». Дзасохты М. «Уыци-уыци» | Ног ӕрмӕг | Автор, уацмысы жанр. Темӕ, сӕйраг хъуыды. Чи баххуыс кодта сӕгуытӕн? Цавӕр лӕппу уыд Умар? Цуанон та? Кӕуыл ӕууӕндынц цӕрӕгойтӕ? Тӕрсгӕ та цавӕр адӕймӕгтӕй кӕнынц? Адӕймаджы хорз ӕмӕ ӕвзӕр миниуджытӕн аргъ кӕнын. Цыбыр фысгӕ кӕнӕ дзургӕ сочинени ӕрхъуыды кӕнын. Уыци-уыци зӕрдывӕрдӕй сахуыр кӕнын |  |
| 7 | 1 | В. Бианки. «Уыг». Ирхӕфсӕн. | Ног ӕрмӕг | Автор, уацмысы жанр. Темӕ, сӕйраг хъуыды. Литературон аргъауы хицӕндзинад. Уыг ӕмӕ зӕронд лӕджы ахаст. Чи сӕ разынд зондджындӕр? Аив кӕсын. Текст хӕйттыл дих кӕнын, сӕргӕндтӕ сын ӕрхъуыды кӕнын. Ирхӕфсӕн зӕрдыл бадарын. |  |
| 8-10 | 1-3 | Чеджемты Г. «Хъӕды ӕмбисӕндтӕ»…... Ирхӕфсӕн | Ног ӕрмӕг (2сах).Фӕлхат кӕныны урок (1сах). | Литературон аргъау, йӕ автор, йӕ хицӕндзинад адӕмон аргъауӕй. Уацмыс кӕсын ӕмӕ хи хъуыдытӕ дзурын архайджыты миниуджыты тыххӕй. Цуаноны мийӕн аргъ скӕнын. Аргъаумӕ гӕсгӕ куыд схонӕн ис рувас ӕмӕ бирӕгъы. Цӕуылнӕ баххуыс кодта рувас бирӕгъӕн? Цуанонимӕ сӕ абарын. Ирхӕфсӕн зӕрдыл бадарын.Хи зонындзинӕдтӕ сбӕрӕг кӕнын. Цы бахъуыды кодтон рацыд ӕрмӕгӕй. Мӕ зӕрдӕмӕ арфдӕр цы бахызт. Уацмысты архайджытӕй кӕй бафӕзмыдтаин?  |  |
| **Скодта митын лӕг йӕ урс кӕрц.** |
| 1 | 1 | Хозиты Я. «Сабитӕ ӕмӕ зымӕг». Тагъддзуринаг.  | Ног темӕ ахуыр кӕныны урок | Уацмысы жанр, йӕ автор, йӕ темӕ ӕмӕ сӕйраг хъуыды. Зымӕджы миниуджытӕ. Аив кӕсын орфоэпион нормӕтӕм гӕсгӕ. Ног дзырдтӕ бахъуыды кӕнын. Диалогон ныхасы хицӕндзинад. Диалогы архайын. Фӕрстытӕн дзуапп дӕттын. Нывтӕм гӕсгӕ сочинени ӕрхъуыды кӕнын. Тагъддзуринаг зӕрдыл бадарын.  | **Зонын:****-** уасмысты сӕргӕндтӕ; -жанртӕ, авторты нӕмттӕ;-сӕйраг мидис;-зымджы мӕйты нӕмттӕ**Арӕхсын:** – уацмыстӕ аив, раст, ӕмӕ ӕмбаргӕ кӕсынмӕ;-уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;-тагъддзуринӕгтӕ рӕвдз ӕмӕ раст дзурынмӕ; |
| 2 | 1 | Дзугаты Г. «Зымӕг» | Ног ӕрмӕг | Литературон аргъау, йӕ автор, темӕ, сӕйраг хъуыды. Ног дзырдтыл бакусын. Ӕмбаргӕ каст. Зымӕг кӕимӕ фембӕлд, уыцы адӕймӕгтӕ ӕмӕ цӕрӕгойтыл цӕуылнӕ фӕтых? Адӕймаджы ӕмӕ цӕрӕгойты цавӕр миниуджытыл дзырд цӕуы аргъауы? Цы зонд амоны аргъау? Фӕрстытӕн дзуапп дӕттын. Сабитӕн сӕхи хъуыдытӕм байхъусын.  | -алыхуызы жанрты уацмыстӕ хи ныхстӕй дзурынмӕ;-ӕмдзӕвгӕтӕ зӕрдывӕрдӕй дзурынмӕ;-дыгурон текстытӕ раст кӕсынмӕ; |
| 3 | 1 | Дзарасути Г. «Бацеу-бацеу». Кокайты Т. «Зымӕг хӕхты». Къадзаты С. «Цымыдис». | Ног ӕрмӕг | Уыци- уыци бахъуыды кӕнын. Ӕмдзӕвгӕтӕ аив кӕсын. Нывмӕ гӕсгӕ куыст. Пейзаж. Ӕмдзӕвгӕтӕй иу зӕрдывӕрдӕй сахуыр кӕнын. | -уацмыстӕн ӕндӕр, райдиан, кӕрон ӕмӕ сӕргӕндтӕ хъуыды кӕнын. |
| 4 | 1 | Асаты А. «Зымӕгон цуан». | Ног ӕрмӕг | Литературон аргъау. Уацмысы жанр,йӕ автор. Аргъауы темӕ, сӕйраг хъуыды. Хъӕддаг цӕрӕгойты миниуджытӕ. Уыг ӕмӕ мысты ахаст сӕ кӕрӕдзимӕ. Текст хи ныхӕстӕй дзурын. Уацмысы кӕрон уӕ зӕрдӕмӕ фӕцыд? Кӕд нӕ, уӕд ын ӕндӕр кӕрон ӕрхъуыды кӕнын.  |  |
| 5 | 1 | Хозиты М. «Зымӕгон». Уалыты Л. « Зымӕгон ныв» Уыци-уыци. Хетӕгкаты Къ. «Нӕуӕгбонты зарӕг». Ӕмбисонд.  | Ног ӕрмӕг | Лирикон ӕмдзӕвгӕ. Автор. Зымӕгон ӕрдзы ивддзинӕдтӕ. Цӕрӕгойты миниуджытӕ. Нывтӕм гӕсгӕ цӕрӕгойты царды тыххӕй радзырд кӕнӕ сочинени ӕрхъуыды кӕнын. Зӕрдывӕрдӕй «Хӕдзаронтӕ» сахуыр кӕнын. Ӕмбисонд зӕрдыл бадарын. Уӕлӕмхасӕн ӕрмӕгӕй спайда кӕнын(чиныджы кӕрон). Къордтӕй куыст. |  |
| 6-7 | 1-2 | С. Михалков. «Ног азы чи 'рцыд, ахӕм ӕцӕг хабар». | Ног ӕрмӕг | Литературон аргъау, авторы тыххӕй радзурын. Йӕ хицӕндзинад. Зымӕгон хъӕды фӕлыст. Наз бӕласы рӕсугъддзинад. Хӕларзӕрдӕ ӕмӕ ӕууӕнк. Цӕмӕй тарсти наз бӕлас йӕхицӕн? Хъӕдгӕсы фӕлгонц. Диалогон ныхас. Радзырд хӕйттыл дих кӕнын. Фӕрстытӕн дзуӕппытӕ дӕттын.  |  |
| 8 | 1 | Асаты А. «Зымӕгон нывтӕ». | Ног ӕрмӕг | Лирикон ӕмдзӕвгӕ. Автор. Зымӕгон ӕрдзы нывтӕ. Хӕдзарон цӕрӕгойты миниуджытӕ зымӕгон. Тӕхгӕ хъулон цъиу кӕртмӕ цӕмӕн ӕртахт? Чи у лирикон герой ацы ӕмдзӕвгӕйы? Ӕмдзӕвгӕйы кӕрон куыд зӕгъы автор, зӕрдӕ цӕмӕй ӕвӕры? Цымӕ цӕмӕн? Цавӕр ӕмбисонд ӕрхӕссӕн ис ардӕм?(«Фыдлӕг ӕмӕ фыдбон бирӕ нӕ хӕссынц»). |  |
| 9 | 1 | Къадзаты С. «Калы дун-дуне тӕмӕн». Дзаболаты Х. «Дымгӕ, футгӕнгӕ, цӕгатӕй…». Уыци-уыци. | Ног ӕрмӕг. Рефлекси. | Ӕмдзӕвгӕты автортӕ. Зымӕгон хъызт. Цавӕр дзырдты фӕрцы ӕвдисынц автортӕ зымӕгон ӕрдзы нывтӕ? Хи зонындзинӕдтӕ сбӕрӕг кӕнын. Цы бахъуыды кодтон рацыд ӕрмӕгӕй. Мӕ зӕрдыл тынгдӕр цы бадардтон. Куыд равдыстой фысджытӕ зымӕгон ӕрдзы нывтӕ ӕмӕ хӕдзарон цӕрӕгойты миниуджытӕ. Цавӕр ӕмдзӕвгӕтӕ зонын зӕрдывӕрдӕй. Цы цӕстӕнгас мӕм сӕвзӕрд уацмысы сӕйраг персонажмӕ? Афӕдзы афонтӕй мӕ зӕрдӕмӕ тынгдӕр кӕцы цӕуы? Цӕмӕн? |  |
| 10 | 1 | Лӕмбынӕг кастӕ?**Тест№2 кӕнӕ нывмӕ гӕсгӕ** **сочинени**  | Контролон урок. | Чиныджы фӕрстытӕм гӕсгӕ. | **Зонын:**-рацыд ӕрмӕгӕй алы жанртӕй уацмысты мидис зонын;-ӕрдзы миниуджытӕ афӕдзы алы афонты;-уацмысты авторты; -аргъау адӕмон у ӕви литературон ӕмӕ а.д.**Арӕхсын:****-** уацмыстӕ аив, раст, ӕмӕ ӕмбаргӕ кӕсынмӕ;-уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;-тагъддзуринӕгтӕ рӕвдз ӕмӕ раст дзурынмӕ;-рацыд темӕйӕ сочинени фыссынмӕ. |
| **Кӕмӕн цы…(4сах)** |
| 1 | 1 | Хетӕгкаты Къ. «Кӕмӕн цы… . Колити В.«Гиризтӕ» (Тагъддзоруйнаг). Джыккайты Ш. «Хъохъо». | Ног темӕ ахуыр кӕныны урок | Ӕмдзӕвгӕты автортӕ. Ног дзырдтыл куыст. Рифмӕ зӕрдыл ӕрлӕууын кӕнын. Цавӕр миниуджытӕ фауынц поэттӕ? Хорз та цымӕ цы у ? Тыхджынӕй тыхджындӕртӕ вӕййы? Цӕмӕ сайы къӕйныхдзинад? Поэтты сӕйраг хъуыдытӕ. Къостайы ӕмдзӕвгӕ «Кӕмӕн цы...» зӕрдывӕрдӕй сахуыр кӕнын. |  |
| 2 | 1 | С. Михалков «Бирӕгъыл сайд куыд ӕрцыди». | Ног ӕрмӕг | Литературон аргъау. Йӕ хицӕндзинад адӕмон аргъауӕй. Текст аив ӕмӕ раст кӕсын. Уӕздандзинад ӕмӕ ӕдзӕсгомдзинад. Рӕдыд афойнадыл раст кӕнын зонын. Нывмӕ гӕсгӕ куыст. Дзырдуатон куыст. Сценкӕ саразын. |  |
| 3 | 1 | Астемыраты И. «Фыдфыдуӕгты Фыдбылыз, кӕнӕ Амындтытӕ-ардыдтытӕ» | Ног ӕрмӕг | Автор, уацмысы жанр зонын. Адӕймаджы ӕвӕрццӕг ӕмӕ ӕппӕрццӕг миниуджытӕ. Ног дзырдтӕ бахъуыды кӕнын. Цӕмӕн схуыдта автор йӕ уацмыс афтӕ? Ардауынмӕ хъусын хорз у? Куыд разылдысты Гӕбӕцайӕн йӕ хинтӕ йӕхиуыл? Уацмыс раст ӕмӕ аив кӕсын. |  |
| 4 | 1 | В. Голявкин. «Скъаппы». | Ног ӕрмӕг | Автор. Цы 'рцыдис Цыпкиныл? Цавӕр лӕппу рахонӕн ын ис? Ӕфсӕрмыгӕнаг схонӕн ын ис? Цӕмӕн? Уыцы хъуыды кӕм рабӕрӕг, уыцы бынат ссарын ӕмӕ йӕ бакӕсын. Диалогон ныхас. Фӕрстытӕн дзуапп дӕттын. Аив кӕсын. |  |
| **Хорз зӕрдӕйӕн – уарзт (7сах)** |
| 1 | 1 | Дзасохты М. «Ныстуантӕ». Колити В. «Зӕирӕ». Ӕмбесонд. Ерхӕфсӕн. | Ног темӕ ахуыр кӕныны урок | Темӕйы мидис. Уацмысты жанртӕ,сӕ сӕйраг хъуыды. Цӕмӕ разӕнгард кӕнынц сабиты? Цы у ӕгъдау? Ӕмдзӕвгӕтӕй иу (фӕндонмӕ гӕсгӕ) зӕрдывӕрдӕй сахуыр кӕнын. Дзырдуат. |  |
| 2 | 1 | Тъехты Амыран. «Бӕтӕг раст бакодта». Ерхӕфсӕн. | Ног ӕрмӕг | Автор, уацмысы жанр. Текст раст ӕмӕ аив кӕсын. Уацмысы сӕйраг хъуыды. Адӕймаджы хорз миниуджытӕ. Ӕвзӕр миниуджытӕ ӕмӕ сӕ аххосӕгтӕ. Бӕтӕг цӕмӕй раст уыди, йӕ фыдмӕ кӕй нӕ байхъуыста, уымӕй? Хъӕлӕсы уагӕй фыд ӕмӕ фырты, уый фӕстӕ та – милиционер ӕмӕ зӕронд лӕджы ныхӕстӕ хицӕн кӕнын. Ерхӕфсӕны ног дзырдты нысаниуӕг бахъуыды кӕнын, Ерхӕфсӕн раст кӕсын. |  |
| 3-4 | 1-2 | Г.Х.Андерсен. «Фондзӕй иу кӕрддзӕмы».  | Ног ӕрмӕг | Литературон аргъау, йӕ сӕйраг хъуыды. Аргъау ӕмбаргӕ каст кӕнын. Хорз ӕмӕ ӕвзӕр миниуджытӕ-хивӕнд, зивӕггӕнаг ӕмӕ хиппӕлой. Аргъауы алы хаймӕ дӕр пълан саразын ӕмӕ йӕ хи ныхӕстӕй дзурын. Хъӕдуры гагаты хуызы адӕймаджы цавӕр фӕзминаг ӕмӕ фауинаг миниуджытӕ ӕвдыст ӕрцыд аргъауы? Беседӕ: «Хорз адӕймаг цавӕр хъуамӕ уа?».  |  |
| 5 | 1 | Адӕмон аргъау «Узун ӕмӕ паддзах. Ӕмбисӕдтӕ. Багаты Л. «Ӕцӕг ӕмбал». | Ног ӕрмӕг | Уацмысты жанртӕ сӕ сӕйраг хъуыды. Аргъау бакӕсын йӕ мидис ын бамбарын кӕнын. ӕмбисондыл бакусын. Чи уыд радзырды ӕцӕг ӕмбал? Скъоладзауты бафӕрсын: уыдон та куыд бакодтаиккой ахӕм уавӕры. Хӕлардзинады ӕнкъарӕнтӕ рӕзын кӕнын. Къӕйттӕй куыст-диалогы архайын. Аив кӕсын ӕмӕ хи ныхӕстӕй дзурын. |  |
| 6 | 1 | Чеджемты Г. «Ном» 1-2 хай. Тагъддзуринаг. | Ног ӕрмӕг | Уацмысы сӕйраг хъуыды. Цӕмӕн хуыйны радзырд «Ном»? Нӕ гыццыл герой цӕмӕн маст кодта йӕ номыл. Архайд цы рӕстӕджы цӕуы, уымӕн характеристикӕ дӕттын. Адӕмы цард уыцы рӕстӕг. Къониты Сауы фӕлгонц. Куыд ныссыгъдӕг кӕнын кодта Сау сидзӕргӕс устыты цӕхӕрадӕттӕ? Тагъддзуринаг зӕрдывӕрдӕй сахуыр кӕнын. |  |
| 7 | 1 | Темӕйыл афӕлгӕст | Рефлекси. Фӕлхат кӕныны урок. | Хи зонындзинӕдтӕ сбӕрӕг кӕнын. Цы бахъуыды кодтон рацыд ӕрмӕгӕй. Мӕ зӕрдӕмӕ арфдӕр цы бахызт. Уацмысты архайджытӕй кӕй бафӕзмыдтаин?  |  |
| **Чи фехъуыст диссӕгтӕ, диссӕгтӕ-тӕмӕссӕгтӕ?(5сах)** |
| 1 | 1 | Асаты Астемыр. «Диссӕгтӕ». Тагъддзуринаг. | Ног темӕ | Темӕйы хицӕндзинад. Цы сты диссӕгтӕ-тӕмӕссӕгтӕ? Ӕмдзӕвгӕ кӕсын. Дзырдуат. Нывыл куыст. Цы ис ӕнахуырӕй ӕмдзӕвгӕйы? Ӕмдзӕвгӕмӕ гӕсгӕ аргъау ӕрхъуыды кӕнын. Тагъддзуринаг зӕрдыл бадарын. |  |
| 2 | 1 | Къадзаты С. «Алцы иннӕрдӕм фӕцис». «Кадтӕй-Цадтӕй» (англисаг фольклорӕй). | Ног ӕрмӕг | Лирикон ӕмдзӕвгӕ. Цӕмӕн сӕмхӕццӕ кодта поэт ӕмдзӕвгӕйы дзырдтӕ. Сӕ бынӕтты сӕ сӕвӕр ӕмӕ йӕ афтӕмӕй бакӕс. Зӕрдывӕрдӕй сахуыр кӕн ӕмдзӕвгӕ. Тагъддзуринаг ӕмӕ ӕмдзӕвгӕ зӕрдыл бадарын. ӕмдзӕвгӕ «Кадтӕй-Цадтӕй» бакӕсын. |  |
| 3 | 1 | Джыккайты Ш. «Тӕссаг балц» 1-аг хай. | Ног ӕрмӕг | Авторы зонын.Уацмысы жанр. Ног дзырдтӕ бахъуыды кӕнын. Радзырдӕн ӕндӕр сӕргонд дӕттын. Нывыл бакусын Пълан аразын. Лӕппуйы йӕ фантази цавӕр тасмӕ ӕркодта?  |  |
| 4 | 1 | Чеджемты Г. «Сайтан ӕмӕ Сырдон» | Ног ӕрмӕг | Литературон аргъау. Автор. Аргъауы сӕйраг хъуыды. Цавӕр адӕймаджы миниуджытӕ ӕвдисы автор ? Сайын хорз у? Уӕдӕ аргъӕутты та? Цӕмӕн ныууагъта Гӕтӕг йӕ сайагдӕр фырты йӕхицӕн? Аргъауы персонажтӕй дӕ зӕрдӕмӕ фылдӕр кӕцы цӕуы? |  |
| 5 | 1 | Лӕмбынӕг кастӕ? **Тест №3** кӕнӕ аргъау ӕрхъуыды кӕнын | Фӕлхат кӕныны ӕрмӕг | Темӕйыл афӕлгӕст, йӕ хицӕндзинат иннӕ темӕтӕй. Цы автортимӕ базонгӕ сты, уыдонӕй кӕй бахъуыды кодтой. Чиныджы 137-ӕм фарсы фӕрстытӕн дзуӕппытӕ дӕттын. |  |
| **Ӕфтауы бӕстӕ дидинӕг, сыфтӕр! (6сах)** |
| 1 | 1 | Хетӕгкаты Къ. «Чи дӕ?» Палиндром. Гӕдиаты С. «Уалдзӕг Ирыстоны». Ирхӕфсӕн. | Ног темӕ ахуыр кӕныны урок | Автор. Жанр. Ӕмдзӕвгӕйы афӕдзы афон. Зӕрдывӕрдӕй ахуыр кӕнын. Палиндромыл бакусын. Нывтыл куыст. Радзырд ӕмӕ ӕмдзӕвгӕйы иумӕйагӕй цы ис? Цы базонӕн ис радзырдӕй раджы заманы цардӕй? Ирхӕфсӕн бакӕсын ӕмӕ йӕ бахъуыды кӕнын..  |  |
| 2 | 2 | Къадзаты С. ӕмдзӕвгӕ. Коцойты А. «Тулдз ӕмӕ мӕцкъор». Ирхӕфсӕн. | Ног ӕрмӕг | Уацмысты жанртӕ. Автортӕ. Ӕмдзӕвгӕ аив кӕсын, йӕ мидис. Радзырд ӕмӕ ӕмдзӕвгӕйы сӕйраг хъуыды. Дзырдуатон куыст. Тулдз ӕмӕ Мӕцкъоры ахаст. Адӕймаджы цавӕр миниуджытыл дзурынц? Ирхӕфсӕн зӕрдыл бадарын. |  |
| 3 | 1 | Асаты А. «Уалдзыгон бӕрӕгбон». Скъодтати Э. «Рӕзбуни». | Ног ӕрмӕг | Лирикон ӕмдзӕвгӕ. Автор. Нывтӕм гӕсгӕ куыст. Ӕнӕзонгӕ дзырдтӕ сбӕрӕг кӕнын. Раст кӕсын. Хъӕлдзӕг хъӕлӕсы уагӕй кӕсын. Аив кӕсыны конкурс саразын(жюрийы скъоладзаутӕ сӕхӕдӕг).  |  |
| 4 | 2 | Чеджемты Г. «Арвы дисса»г. Бацеу-бацеу. | Ног ӕрмӕг | Автор. Уацмысы жанр. Аргъауы сӕйраг хъуыды. Аргъауы миниуджытӕ. Куыд бамбӕрстат-мӕй къахыр кӕд ӕмӕ цӕмӕн вӕййы? Ӕцӕгдзинадӕй та дзы цы ис? Бацеу-бацеу зӕрдыл бадарын. |  |
| **Уӕлахизы бӕрӕгбон** |
| 1 | 1 | Баситы М. «Хъӕбатыр Иссӕ». Ӕмбисӕндтыл куыст. | Ног темӕ ахуыр кӕныны урок | Радзырды автор, йӕ сӕйраг хъуыды. Текст раст, ӕмбаргӕ каст бакӕнын. Фыдыбӕсты Стыр хӕсты тыххӕй хуымӕтӕг зонындзинӕдтӕ радтын. Фӕрстытӕн дзуӕппытӕ дӕттын. Текст цӕггӕй (абзацгай) каст. Иссӕ ӕмӕ немыцаг афицеры ныхас рольтӕм гӕсгӕ бакӕсын. Ӕмбисӕндтыл бакусын. |  |
| 2 | 1 | Дзаттиаты .Т. «Илитӕ». | Ног ӕрмӕг | Автор. Уацмысы жанр. Хъӕбатыр, ныфсхаст… Ацы дзырдты нысаниуӕгыл бакусын. Радзырды чи у ныфсхаст ӕмӕ хъӕбатыр. Диалогтӕ рольтӕм гӕсгӕ бакӕсын. Хӕстон хъӕбатырдзинады тыххӕй сочинени ныффыссын. |  |
| 3 | 2 | Ӕмбисонд. Бесаты Т. «Цыколайаг лӕппутӕ». | Ног ӕрмӕг | Автор. Уацмысы жанр. Сӕйраг персонажты характеристикӕ. Уацмысы цаутӕ фӕд- фӕдыл равӕрын, сӕйрагдӕрты дзы рахицӕн кӕнын. Бинонтӕ: мад ӕмӕ ӕфсымӕрты ’хсӕн ахастытӕ. Цӕуыл уыд мады мӕт? Цы у лӕгдзинад, хъӕбатырдзинад? Чи йӕ равдыста радзырды? |  |
| 4 | 1 | Цӕрукъаты В. «Ӕнӕном салдат». | Ног ӕрмӕг | Лирикон ӕмдзӕвгӕ. Автор. Темӕ. Цӕмӕн хуыйны ӕмдзӕвгӕ афтӕ? Уӕлахизы бӕрӕгбоны цӕмӕн ахӕм кад вӕййы ӕнӕном салдатӕн. Кӕм ын ис цыртдзӕвӕн? Ирыстоны та хӕстон хъӕбатыртӕн кӕм зоныс цыртдзӕвӕнтӕ? |  |
| **Кӕм райгуырдтӕн, мӕхи кӕм базыдтон** |
| 1 | 2 | Бзарты Р. «Ирыстон» | Ног ӕрмӕг | Радзырд. Йӕ сӕйраг хъуыды.Цавӕр дыууӕ хайыл дих кӕны Ирыстон? Герб ӕмӕ тырысайы нысаниуӕг. Райгуырӕн бӕстӕ ӕмӕ ныййарӕг мад. Фыдӕлты ӕгъдӕуттӕ ӕмӕ мадӕлон ӕвзаг. |  |
| 2 | 1 | Гӕдиаты Ц. «Цӕмӕн ӕй уарзын ӕз мӕ Фыдыбӕстӕ?» Къадзаты С. «Ирыстон». Палиндром. | Ног ӕрмӕг | Автор. Уацмысы жанр. Цы у ирон лӕгӕн Фыдыбӕстӕ? Хи хъуыдытӕ зӕгъын. Аив, раст ӕмӕ ӕмбаргӕ каст. Нывыл баусын. Ирыстоны рӕсугъ бынӕтты тыххӕй радзурын. Сочинени ныффыссын: «Мӕ уарзон горӕт, хъӕу…» |  |
| 3 | 2 | Чеджемты Г. «Курагаты хӕрздӕф»  | Ног ӕрмӕг |  |  |
| 4 | 1 | Лӕмбынӕг кастӕ? |  |  |  |

**Азы кæронмæ скъоладзаутæ хъуамæ базоной:**

- æмбаргæ, аив æмæ раст кæсын;

- хъæлæсы уаг раст аразын;

- чысыл текст хинымæр кæсын;

- цы уацмыс бакастысты, уый мидисæй фæрстытæн раст дзуæппытæ дæттын;

- сæ хъуыдымæ гæсгæ кæрæдзимæ хæстæг дзырдтæ иртасын;

- радзырд, аргъау,æмдзæвгæ кæрæдзийæ иртасын;

- зындгонд фысджыты нæмттæ зонын, сæ уацмыстæ сын ранымайын.

**Литературæ:**

1. Дзапарты З.Кæсыны чиныг 2 къласæн. Дзæудж. 2011-10
2. Моурауты М. Дидактикон æрмæг ныхасы рæзтыл кусынæн. Дзæудж. 2011
3. Моурауты М. æмбисæндтæ æмæ уыци-уыцитæ. Дзæудж. 2011
4. Моурауты М Дидактикон хъæзтытæ æмæ улæфты минуттæ. Дзæудж. 2011-10-12
5. Уалыты Т.,Джусойты К., Дзытиаты Э. Сывæллæттæ литературæйæ хæслæвæрдтæ 2 къл. Ирон æвзаг æмæ кæсыны уроктæм. Дзæудж. 2005
6. Уалыты Т. Цалдæр ныстуаны æрыгон ахуыргæнæгæн. Дзæудж. 2005
7. Бзарты Р. Нæ Райгуырæн бæстæйы истории. Алан æмæ Уæрæсе рагзаманты.
8. Ирон. æвзаг æмæ литературæйы программæтæ 1-11 къл. Дзæудж. 2005
9. Пагæты З. 1-4 къл. Ахуыргæнинæгтæ кæсын- фыссын куыд зонынц, уымæн бæрæггæнæнтæ æвæрыны бæрцбарæнтæ. Дзæудж. «Иристон» 2003
10. Ӕлдаттаты В. Нæ алыварсы дуне нывты хуызы. Дзæудж. «Ирыстон» 2003

11. НикандровН.Д.,РыжаковМ.В. Примерные программы начального общего образования. Ч.1 Просв.2009.

12. Демидова М.Ю. и другие. Оценка достижения планируемых результатов в начальной школе. Ч.1 Просв.2010.

Сӕрды тыххӕй цы ӕрмӕг рацыдысты, уымӕй цы бадардтой сӕ зӕрдыл. Хи хъуыдытӕ радзурын. Цыбыр радзырдтӕ аразын. Ӕмдзӕвгӕ зӕрдывӕрдӕй дзурын.

Диалогы архайын. Цы зонд амоны аргъау? Фӕрстытӕн дзуапп дӕттын. Пълан аразын.

Уацмыс хӕйттыл дих кӕнын. Диалог аразын. Адӕймаджы цавӕр миниуджытыл дзырд цӕуы радзырды? Аив кӕсын, орфоэпийы нормӕтӕ хынцгӕйӕ. Аргъауы сырддонцъиуимӕ йӕ абарын

Афӕдзы афон. Уацмыс хӕйттыл дих кӕнын. Сӕргӕндтӕ сын ӕрхъуыды кӕнын

Фӕззӕджы тарст. Зымӕгон нывтӕ. Нывимӕ куыст. Аив кӕсын. Радзырд ӕрхъуыды кӕнын. Фӕззӕджы мӕйтӕ

Пълан аразын. Ног дзырдтӕ бахъуыды кӕнын. Адӕймаджы хуыздӕр миниуджытӕн аргъ кӕнын. Рӕдыдтыл сӕттын ӕмӕ сӕ раст кӕнын. Радзырдӕн ӕндӕр сӕргонд дӕттын. Нывтыл бакусын. «Сдзурын сӕ кӕнын». Фӕрстытӕн дзуапп дӕттын.

 Бинонтӕ: мад, фыд хо ӕмӕ ӕфсымӕры ’хсӕн ахастытӕ. Рӕстдзинад ӕмӕ сайын. Уацмысы сӕйраг персонаж. Рӕдыд ӕмӕ йӕ раст кӕнын. Уацмысы цаутӕ фӕд- фӕдыл равӕрын, сӕйрагдӕры дзы рахицӕн кӕнын

Жанр, темӕ. Адӕймаджы ӕвзӕр миниуджытӕ. Бинонтӕ: мад ӕмӕ ӕфсымӕрты ’хсӕн ахастытӕ. Ӕмбисонды мидис ӕмбарын. Хъуыдыйӕдтӕ хъӕугӕ дзырдтӕй ӕххӕст кӕнын. Лирикон ӕмдзӕвгӕ. Автор. Зымӕгон ӕрдзы ивддзинӕдтӕ. Абарст(мит ӕмӕ ссад). Сабиты ӕнкъарӕнтӕ. Зӕрдывӕрдӕй йӕ ахуыр кӕнын. Уыци-уыци. Радзырд. Зымӕгон хъызт. Сырддонцъиуы ӕргъӕвст. Тудзийы диссаджы ми. Абарст(адӕймаг ӕмӕ цӕрӕгойтӕ). Радзырд хӕйттыл дих кӕнын. Сӕргӕндтӕ сын хъуыды кӕнын. Къордтӕй куыст.

Тагъддзуринӕгтӕ, ӕмбисӕндтӕ ӕмӕ ирхӕфсӕнтӕй цы бахъуыды кодтой. Ахуыргӕнӕг ӕмӕ скъоладзауты иумӕйаг хатдзӕг. Сабиты хи хъуыдытӕ. Диалогон ныхас. Зӕрдывӕрдӕй чи цавӕр ӕмдзӕвгӕ бахъуыды кодта. Къордтӕй ӕмӕ къӕйттӕй куыстЛирикон уацмыс. Дзырдуатон куыст. Нывмӕ гӕсгӕ радзырд кӕнӕ аргъау ӕрхъуыды кӕнын.

Хи зонындзинӕдтӕ сбӕрӕг кӕнын. Цы бахъуыды кодтон рацыд ӕрмӕгӕй. Мӕ зӕрдыл тынгдӕр цы бадардтон. Радзырд ӕмӕ ӕмдзӕвгӕ кӕрӕдзийӕ цӕмӕй хицӕн кӕнынц. Чиныджы кӕрон цы нывтӕ ис, уыдонӕй темӕмӕ хӕстӕгдӕр чи у, уымӕ гӕсгӕ чысыл радзырд саразын.

Ӕмдзӕвгӕйы афӕдзы афон. Дзырд синонимӕй ивын. Зӕрдывӕрдӕй ахуыр кӕнын. Аргъаумӕ ӕмбисонд ӕрхӕссын. Уацмысы сӕйраг хъуыды ӕвдисӕг бынат агурын.

Уацмысты жанртӕ, сӕ сӕйраг хъуыды. Дыууӕ чызджы абарын, ӕмбисӕндтӕ сӕм ӕрхӕссын. Радзырдӕн хорз кӕрон ӕрхъуыды кӕнын. Фӕндонмӕ гӕсгӕ ӕмдзӕвгӕйы хай зӕрдывӕрдӕй ахуыр кӕнын. Радзырдӕн хорз кӕрон ӕрхъуыды кӕнын

Уацмысты сӕйраг хъуыды. Жанртӕ. Адӕймаджы ӕвзӕр миниуджытӕ: ӕгоммӕгӕс, хивӕнд хистӕры ныхасӕн аргъ нӕ кӕнын. Мады хъомыладон мадзӕлттӕ. Фарст: Мад раст бакодта?. Басняйы сӕйраг хъуыды. Ирхӕфсӕн кӕнӕ басня зӕрдывӕрдӕй бахъуыды кӕнын.

 2